 Mchezo huo ambao ni wa pili kwa timu hiyo ulichezwa kwenye uwanja wa Dunga ambapo ilikutana na wenyeji wa uwanja huo timu ya White Bird.Katika mchezo wao wa awali waliweza kufungwa na Mahonda United kwa jumla ya bao 1-0, ambapo mchezo wao wa juzi walicheza kwa kasi ili kuweza kutaka kushinda lakini mambo hayakwenda kama yalivyotarajiwa. Timu hiyo wiki ijayo inatarajiwa kucheza mchezo wake na timu ya Kizimkazi mchezo ambao unatarajiwa kupigwa katika uwanja wa Jamhuri Makunduchi.Mbali na mchezo huo wa ligi daraja la kwanza Taifa lakini pia juzi katika uwanja wa Amaan kulifanyika michezo ya ligi daraja la pili wilaya ya Mjini ambapo timu za Kwerekwe City na Villa FC zikashinda katika michezo yao.Kwerekwe City iliyoshuka uwanjani hapo saa 8:00 iliifunga Gulioni bao 1-0 lililofungwa na Yunus Abdalla, huku mchezaji wa Gulioni Omar Makame akitolewa nje kwa kadi nyekundu na mwamuzi Ali Ramadhan Kibo baada ya kumkanyaga kwa makusudi Salum Makame.